Ondanks die koronavirus-inperking in Suid Afrika, het ’n elektroniese veiling plaasgevind van bale wat reeds in makelaars se pakhuise was en waarvan waardasies en objektiewe toetsing afgehandel is. Dit was die eerste veiling van die aard en alhoewel dit baie tyd in beslag geneem het en nie sonder tandekry-probleme was nie, is die veiling suksesvol oor ’n tydperk van twee dae afgehandel.